เบน เดวิส (นักฟุตบอลเกิด พ.ศ. 2543)

เบนจามิน เจมส์ เดวิส () เป็นนักฟุตบอลลูกครึ่งไทย-อังกฤษ ปัจจุบันเป็นนักฟุตบอลอาชีพของสโมสรอุทัยธานี  ในไทยลีก และเป็นกองกลางตัวรุกให้ทีมชาติไทย เขาเคยค้าแข้งกับฟูลัม และออกซ์ฟอร์ดยูไนเต็ด

 ชีวิตส่วนตัว 
เดวิสเกิดที่จังหวัดภูเก็ต เป็นบุตรคนที่สามจากทั้งหมดสี่คนของโสภี เดวิส หญิงสัญชาติไทย กับฮาร์วีย์ เดวิส ชาวอังกฤษ เป็นกรรมการผู้จัดการสโมสรฟุตบอลเยาวชน JSSL Singapore ครอบครัวย้ายไปสิงคโปร์เมื่อเดวิสอายุ 5 ปีและได้เป็นพลเมืองของสิงคโปร์ใน ค.ศ. 2009 เขาศึกษาที่โรงเรียนกีฬาของสิงคโปร์จาก ค.ศ. 2013 ถึง 2015 ก่อนย้ายไปศึกษาต่อที่โรงเรียนมัธยมแฮร์โรว์ใน ค.ศ. 2016

 เริ่มต้นอาชีพ 
 ฟูลัม 
เดวิส ได้ลงเล่นให้กับทีมชุดใหญ่ของฟูแลม ในศึกคาราบาว คัพ หรืออีเอฟแอลคัพ ฤดูกาล 2019–20 รอบสองกับเซาแทมป์ตัน เมื่อวันที่ 27 สิงหาคม ค.ศ. 2019 โดยได้ลงสนามในนาทีที่ 89

 ออกซ์ฟอร์ดยูไนเต็ด 
เมื่อวันที่ 31 สิงหาคม ค.ศ. 2021 เดวิส ได้ย้ายมาอยู่กับสโมสรออกซ์ฟอร์ดยูไนเต็ดด้วยสัญญาเบื้องต้น 2 ปี

 ระดับทีมชาติ 
 รุ่นอายุไม่เกิน 23 ปี 
ในวันที่ 28 กันยายน พ.ศ. 2562 เดวิสมีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์ และมีชื่อติดทีมฟุตบอลเอเชียเยาวชนอายุไม่เกิน 23 ปี 2020 ที่ประเทศไทยเป็นเจ้าภาพ เพื่อคัดทีมเข้าร่วมการแข่งขันโอลิมปิกฤดูร้อน 2020

ในวันที่ 15 ตุลาคม พ.ศ. 2564 เดวิสมีชื่อติดทีมฟุตบอลทีมชาติไทยรุ่นอายุไม่เกิน 23 ปีในการแข่งขันฟุตบอลเอเชียเยาวชนอายุไม่เกิน 23 ปี 2022 รอบคัดเลือก ที่ประเทศมองโกเลีย

 ชุดใหญ่ 
เบน เดวิส ติดทีมชาติไทยชุดใหญ่ครั้งแรกในการแข่งขันฟุตบอลชิงถ้วยพระราชทานคิงส์คัพ ครั้งที่ 49 ที่จังหวัดเชียงใหม่ โดยเขาเข้าไปแทนที่ของชนาธิป สรงกระสินธ์ ที่มีอาการบาดเจ็บ แต่เขายังไม่ได้รับโอกาสลงสนาม จนกระทั่งรายการอุ่นเครื่องตามปฏิทินฟีฟ่า เขามีชื่อติดทีมอีกครั้งในการพาทีมชาติไทยไปลุยอุ่นเครื่องที่ยุโรปในการพบกับ จอร์เจีย (79) และ เอสโตเนีย (115)
และในวันที่ 13 ตุลาคม 2566 เขาได้รับโอกาสลงสนามในนามทีมชาติไทยชุดใหญ่ในเกมที่ ทีมชาติจอร์เจีย พบ ทีมชาติไทย โดย เบน เดวิส ลงไปในฐานะตัวสำรองในนาทีที่ 74 แทนที่ของ ชาญณรงค์ พรมศรีแก้ว

 เกียรติประวัติ 
 ทีมชาติไทย รุ่นไม่เกิน 23 ปี
 ซีเกมส์ ไฟล์:Med 2.png เหรียญเงิน (1): ซีเกมส์ 2021

 อ้างอิง 

 แหล่งข้อมูลอื่น 
Ben Davis ที่ ซ็อกเกอร์เวย์

หมวดหมู่:ชาวไทยเชื้อสายอังกฤษ
หมวดหมู่:ชาวสิงคโปร์เชื้อสายอังกฤษ
หมวดหมู่:ชาวสิงคโปร์เชื้อสายไทย
หมวดหมู่:ผู้เล่นในไทยลีก
หมวดหมู่:นักฟุตบอลชายชาวไทย
หมวดหมู่:นักฟุตบอลชาวสิงคโปร์
หมวดหมู่:นักฟุตบอลจากจังหวัดภูเก็ต
หมวดหมู่:ผู้เล่นสโมสรฟุตบอลฟูลัม
หมวดหมู่:ผู้เล่นสโมสรฟุตบอลออกซฟอร์ดยูไนเต็ด
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลอุทัยธานี
หมวดหมู่:นักฟุตบอลทีมชาติไทย